14.3.86 De Europæiske Fællesskabers Tidende Nr. C 59/3 
II 
(Forberedende retsakter) 
KOMMISSIONEN 
Forslag til Rådets direktiv om anvendelse af de fælles tekniske specifikationer i familien af 
MAC/pakke-standarder ved direkte TV-transmission via satellit 
KOM(86) 1 endelig udg. 
(Forelagt Rådet af Kommissionen den 24. januar 1986) 
(86/C 59/03) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det euro­
pæiske økonomiske Fællesskab, særlig artikel 100, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det økonomiske og so­
ciale Udvalg, og 
og ud fra følgende betragtninger; 
i dette direktiv forstås ved direkte satellittransmission en 
satellittransmissionstjeneste som defineret i Den interna­
tionale Telekommunikationsunions radiobestemmelser, 
der anvender de frekvenser inden for 11,7—12,5 GHz 
båndet, der blev tildelt medlemsstaterne på den admini­
strative verdenskonference for satellit-radiofoni i Geneve 
i 1977, og som tager sigte på TV-modtagere til hjemme­
brug baseret på 625-linjesystemet; 
satellitter til direkte TV-transmission vil i løbet af den 
nærmeste fremtid blive bragt i kredsløb af forskellige 
europæiske lande, og fabrikanterne vil markedsføre nye 
TV-apparater afpasset efter den brede offentligheds be­
hov; 
Det er en forudsætning for gennemførelsen af de neden­
for beskrevne mål, at der anvendes fælles tekniske speci­
fikationer ved direkte transmission af TV-programmer, 
og eventuelt ved retransmission heraf via kabel; 
fælles tekniske specifikationer vil gøre det lettere at 
transmittere TV-programmer til alle lande i Fællesskabet 
og giver hermed et væsentligt bidrag til et forenet 
Europa og en sand europæisk identitet; 
de tekniske muligheder for samtidig transmission ad flere 
lydkanaler baner vej for virkelig fælleseuropæiske TV-
programmer på flere sprog; fælles tekniske specifikationer vil medvirke til at skabe et 
stort forenet marked, hvori produkter kan udveksles frit 
uden tekniske barrierer, hvilket vil være til stor økono­
misk fordel for den europæiske forbrugerelektronikindu­
stri for så vidt angår dens konkurrencedygtighed; 
indførelse af sådanne fælles tekniske standarder på fæl­
lesskabsplan vil give fabrikanter og TV-selskaber den 
fornødne sikkerhed med hensyn til deres investeringer og 
forsyninger; 
Den europæiske radio- og TV-union (European Broad-
casting Union — EBU) og repræsentanter for de euro­
pæiske fabrikantsammenslutninger inden for branchen 
har udarbejdet og offentliggjort tekniske specifikationer 
for MAC/pakke-familien med henblik på direkte TV-
transmissioner og retransmission af TV-programmer via 
kabel; 
MAC/pakke-familien består af 
— C-MAC/pakke-systemet og D2-MAC/pakke-syste-
met med frekvensmodulation, der tager sigte på di­
rekte satellittransmission, 
— D-MAC/pakke-systemet og D2-MAC/pakke-syste-
met med sidebåndsamplitudemodulation, der tager 
sigte på kabeltransmission; 
Den europæiske radio- og TV-union og repræsentanterne 
for de europæiske farbrikantsammenslutninger inden for 
branchen har meddelt, at de tekniske specifikationer i 
MAC/pakke-familien, og specifikt versionerne C-MAC, 
D-MAC og D2-MAC, er indbyrdes kompatible; 
disse tekniske specifikationer skulle gøre det muligt at 
opfylde de forskellige nationale driftskrav og de økono­
miske markedsbehov; 
den tekniske udvikling kan nødvendiggøre tilpasninger af 
de tekniske specifikationer i dette direktiv og af senere 
specifikationer om direkte TV-transmission via satellit; 
Nr. C 59/4 De Europæiske Fællesskabers Tidende 14.3.86 
for at lette gennemførelsen af de i denne forbindelse for­
nødne foranstaltninger bør der fastlægges en procedure 
for tilpasning til det tekniske fremskridt gennem samar­
bejde mellem medlemsstaterne og Kommissionen i et ud­
valg; 
vedtagelsen på Fællesskabsplan af fælles tekniske specifi­
kationer for direkte transmission af TV-programmer via 
satellit og retransmission via kabel er den konsekvens af 
de foranstaltninger, som anbefaledes af Europa-Parla­
mentet i dets beslutning af 12. marts 1982 og af Kom­
missionen i meddelelsen til Rådet af 14. juni 1984, der 
indeholdt grønbogen »Fjernsyn uden grænser«; 
industri- og telekommunikationsministrene tog på deres 
møde i Luxembourg den 3. juni 1985 positiv stilling til 
den meddelelse fra Kommissionen til Rådet, hvori det 
anbefales at anvende de fælles tekniske specifikationer i 
MAC/pakke-familien — 
UDSTEDT FØLGENDE DIREKTIV: 
Artikel 1 
1. Medlemsstaterne skal anvende de systemer i MAC/ 
pakke-familien, der er anført i den liste over tekniske 
specifikationer udarbejdet af Den europæiske radio- og 
TV-union og repræsentanter for de europæiske fabri­
kantsammenslutninger inden for branchen, som er anført 
i bilaget med referencenumre og publiceringsdatoer. 
2. Ved direkte satellittransmission af TV-programmer 
må medlemsstaterne udelukkende anvende C-MAC/ 
pakke-systemet eller D2-MAC/pakke-systemet med fre­
kvensmodulation. 
3. Ved retransmission af disse programmer via kabel­
net skal medlemsstaterne anvende D-MAC/pakke-syste-
met eller D2-MAC/pakke-systemet med sidebåndsam-
plitudemodulation, dog således at systemer, der er i brug 
på i dette direktivs ikrafttrædelsestidspunkt, som om­
handlet i artikel 5, fortsat kan finde anvendelse. 
4. Medlemsstaterne udvælger det eller de systemer i 
MAC/pakke-familien, der egner sig bedst til deres trans­
missions- eller kabelnets nuværende eller fremtidige op­
bygning, og underretter Kommissionen herom. 
Artikel 2 
Ændringer udarbejdet af internationale organisationer, 
der er nødvendige for at tilpasse bilaget til det tekniske 
fremskridt, vedtages ifølge proceduren i artikel 4. Artikel 3 
1. Der oprettes et udvalg, i det følgende benævnt »ud­
valget«, der har til opgave at tilpasse de tekniske specifi­
kationer for direkte TV-transmission via satellit og re­
transmission via kabel til det tekniske fremskridt. Udval­
get består af repræsentanter for medlemsstaterne og har 
en repræsentant for Kommissionen som formand. 
2. Udvalget vedtager selv sin forretningsorden. 
Artikel 4 
1. Når der henvises til proceduren i denne artikel, 
indbringer formanden sagen for udvalget enten på eget 
initiativ eller på begæring af en medlemsstats repræsen­
tant. 
2. Kommissionens repræsentant forelægger et udkast 
til, hvilke foranstaltninger der skal træffes. Udvalget af­
giver udtalelse om dette udkast inden for to måneder. 
Udtalelser skal vedtages med et flertal på 54 stemmer, og 
medlemsstaternes stemmer tillægges vægt som fastsat i 
traktatens artikel 148, stk. 2. Formanden stemmer ikke. 
3. a) Kommissionen vedtager de påtænkte foranstaltnin­
ger, dersom de er i overensstemmelse med udval­
gets udtalelse. 
b) Er de påtænkte foranstaltninger ikke i overens­
stemmelse med udvalgets udtalelse, eller vedtages 
der ikke nogen udtalelse, stiller Kommissionen 
straks Rådet forslag om de forslag, der skal vedta­
ges. Rådet træffer beslutning med kvalificeret fler­
tal. 
c) Har Rådet ikke truffet beslutning senest tre måne­
der efter modtagelsen af forslaget, vedtager Kom­
missionen de foreslåede foranstaltninger. 
Artikel 5 
1. Medlemsstaterne træffer de fornødne foranstaltnin­
ger for senest den 1. januar 1987 at efterkomme dette 
direktiv, og underretter straks Kommissionen herom. 
2. Medlemsstaterne meddeler Kommissionen teksten 
til de nationale retsforskrifter, som de udsteder på det 
område, der er omfattet af dette direktiv. 
Artikel 6 
Dette direktiv er rettet til medlemsstaterne. 
14.3.86 De Europæiske Fællesskabers Tidende Nr. C 59/5 
ANNEX 
List of technical specifications relevant to the MAC/packet family of systems 
1. Television standards for the broadcasting satellite service 
Specification of the C-MAC/packet system 
EBU Doc: SPB 284 (4th revised version), February 1985 
2. Method of conveying C-MAC/packet signals in small and large collective antennas and cable network 
installations. 
Chapter A: Specification of the D-MAC/packet system 
Chapter B: Specification of the D2-MAC/packet system 
Chapter C: Specification of the D2-MAC/packet system with frequency modulation for DBS 
EBU Doc. SPB 352 (revised version), February 1985 
3. Frequency modulation parameters of the D2-MAC/packet system for DBS 
EBU Doc. SPB 368, April 1985